《题义门胡氏华林书院》
宋代·阮思道

北阙重旌表，西斋盛讨论。
高阳旬爽里，通德郑玄门。
选胜开松院，凭幽敞竹轩。
灵泉飞洞壑，花树蔽郊原。
露滴栖松鹤，风传隔岭猿。
庭兰香醉步，山月冷吟魂。
客爱情尘虑，僧怜避俗喧。
几时清赏花，啸咏与琴樽。

作者简介：建州建阳人，字元恭。五代时南唐进士。归宋，为史馆检讨，历守绍、衢、永三州，皆有政声。